 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 416**

(protokols Nr. 14, 17. p.)

**Par dzīvokļa īpašuma Sniedzes iela 2-5, Vestiena, Vestienas pagasts, Madonas novads, nodošanu atsavināšanai**

Madonas novada pašvaldībā 07.06.2024. saņemts īrnieka iesniegums (reģistrēts 07.06.2024. ar Nr. 2.1.3.7/24/755), ar lūgumu izskatīt iespēju iegādāties nekustamo īpašumu adresē Sniedzes iela 2-5, Vestiena, Vestienas pagasts, Madonas novads, kuru lieto kopš 1999. gada. Par dzīvokli īres un komunālo pakalpojumu maksājumu parādu nav.

Ar īrnieku 1999. gadā noslēgts dzīvojamo telpu īres līgums par dzīvojamām telpām adresē Sniedzes iela 2-5, Vestiena, Vestienas pagasts, Madonas novads. Par dzīvojamām telpām īres un komunālo pakalpojumu maksājumu parāda nav.

Vestienas pagasta pārvalde piekrīt nekustamā īpašuma adresē Sniedzes iela 2-5, Vestiena, Vestienas pagasts, Madonas novads, atsavināšanai, jo dzīvojamās telpas nav nepieciešamas pašvaldības funkciju pildīšanai.

Saskaņā ar Publiskas personas mantas atsavināšanas likuma 4. panta ceturtās daļas 5. punktu, publiskas personas nekustamo īpašumu var ierosināt atsavināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45. pantā noteiktā kārtībā. Publiskas personas mantas atsavināšanas 45. panta trešā daļa paredz, ka atsavinot valsts vai pašvaldības īpašumā esošo viendzīvokļa māju vai dzīvokļa īpašumu, par kuru lietošanu likumā “Dzīvojamo telpu īres likums” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama dzīvokļa īpašuma kā patstāvīga īpašuma objekta ierakstīšanu zemesgrāmatā saskaņā ar “Dzīvokļa īpašuma likuma” 8. pantu, kas nosaka – dzīvokļa īpašnieks ir persona, kas ieguvusi dzīvokļa īpašumu un īpašuma tiesības nostiprināt zemesgrāmatā, kā arī ir nepieciešama dzīvokļa īpašuma novērtēšana pie sertificēta vērtētāja.

Pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Sniedzes iela 2-5, Vestiena, Vestienas pagasts, Madonas novads, pārdodot to [..].
2. Nostiprināt zemesgrāmatā uz Madonas novada pašvaldības vārda, kā patstāvīgu īpašuma objektu nekustamo īpašumu Sniedzes iela 2-5, Vestiena, Vestienas pagasts, Madonas novads.
3. Uzdot Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
4. Pēc nekustamā reģistrēšanas zemesgrāmatā un novērtēšanas virzīt jautājumu uz domi par dzīvokļa īpašuma atsavināšanu.

 Domes priekšsēdētājs A. Lungevičs

*Semjonova 27333721*